Hari Sante Stepen

Hari Sante Stepen, tauka dikumbai Pengerami Sante Stepen, iya nya hari orang kudus Kristian dikena ngingatka Sante Stepen, martir tauka protomartir Kristian keterubah, diintu kena 26 Disember ba pengarap Kristian Barat enggau 27 Disember ba pengarap Kristian Timur. Gerija Ortodoks Timur ke nitihka kalenda Julius ngintu Hari Sante Stepen kena 27 Disember nitihka kalendar nya, ke ngengkahka iya kena 9 Januari ari kalenda Gregorius ke dikena dalam konteks sivil. Dalam denominasyen Kristian Barat, Hari Sante Stepen nyadika hari kedua Hari Krismas.

Iya nyadi hari kemisi rasmi di Alsace-Moselle, Austria, Pulau-pulau Balearic, Bosnia enggau Herzegovina, Katalonia, Kroasia, Republik Czech, Denmark, Estonia, Finland, Jereman, Hungari, Republik Ireland, Itali, Luxembourg, Madeira, Montenegro, Makedonia Utara, Norway, Poland, Romania, Serbia, Slovakia, Slovenia, Sweden, Switzerland enggau Newfoundland. Haribulan nya mega nyadi hari kemisi rama ba menua ke ngintu Hari Kutak ba hari nya kelimpah tauka nganti Hari Sante Stepen, baka Australia, Kanada, New Zealand, Afrika Selatan enggau United Kingdom.

Kereban sanding